Det kan få store konsekvenser, når et specialiseret tilbud som AspIT lukker . Både for den enkelte og samfundet. Det vurderer Brian Andersen, der formand i Landsforeningen Autisme. - Det er et problem, at de unge ikke bliver visiteret til det rette tilbud på grund af økonomi For hvad bliver de så visiteret til, spørger han retorisk. - Man risikerer at visitere unge til et forkert tilbud. Det er måske billigere, men dyrere for samfundet på lang sigt. Kommuner sparer forkert Han genkender AspITs uddannelseschefs kritik af, at økonomien er ”utrolig styrende” i kommuner. - Det er generelt på alle områder. Ofte er det med kort sigte, når kommunerne beslutter, hvad borgere skal have af tilbud. En løsning kunne være at opdele visitation og økonomi, peger formanden i Landsforeningen Autisme på. - Dem, der tager beslutningen, skal ikke også være dem med det økonomiske ansvar. TV2 Nord har tidligere besøgt AspIT-uddannelsen: Brian Andersen anerkender, at nogle tilbud - som AspIT - kan være dyre, men opfordrer beslutningstagerne til at se på økonomien over en længere periode. - Det rette tilbud til den enkelte, giver en langt større chance for arbejde og uddannelse. Ved ikke at give det rette tilbud, risikerer man at skubbe borgere ud i overførselsindkomst. - Så der er kun en samfundsøkonomisk gevinst ved at have fokus på rette tilbud uanset 'lige her og nu'-økonomi, fastslår Brian Andersen.

Referat:
Uddannelsesstedet AspIT i Aalborg lukker til sommer. Landsforening kritiserer kortsigtet økonomisk tænkning hos kommunerne.